PATVIRTINTA

Biržų rajono Kratiškių mokyklos-daugiafunkcio

centro direktoriaus 2019 m. rugpjūčio 30 d.

įsakymu Nr.V- 53

SUDERINTA

Biržų r. savivaldybės administracijos

švietimo, kultūros ir sporto skyriaus

vedėjo 2019 m. rugpjūčio 30 d.

įsakymu Nr. V- 87

**BIRŽŲ RAJONO KRATIŠKIŲ MOKYKLOS-DAUGIAFUNKCIO CENTRO**

**2019-2020 IR 2020-2021 MOKSLO METŲ PRADINIO UGDYMO PROGRAMOS**

**BENDRASIS UGDYMO PLANAS**

**I SKYRIUS**

**BENDROSIOS NUOSTATOS**

1. Biržų rajono Kratiškių mokyklos –daugiafunkcio centro 2019-2020 ir 2020-2021 mokslo metų pradinio ugdymo programos bendrasis ugdymo planas reglamentuoja mokyklos pradinio ugdymo programos rengimą, pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat ir neformaliojo vaikų švietimo programų įgyvendinimą mokykloje.

2. Bendrojo ugdymo plano tikslas – apibrėžti Pradinio ugdymo programos vykdymo reikalavimus ugdymo turiniui formuoti ir ugdymo procesui organizuoti mokykloje, kuriais vadovaudamasi mokykla, atsižvelgdama į bendruomenės poreikius, planuoja ir organizuoja pradinį ugdymą, sudarydama lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų

3. Bendrame ugdymo plane vartojamos sąvokos:

**Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.

**Laikinoji grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendruoju ugdymo planu.

**Pamoka –** pagrindinė nustatytos trukmės nepertraukiamo mokymosi organizavimo forma.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Ugdymo planas** – ugdymo programos įgyvendinimo aprašas.

Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS UGDYMO PLANO RENGIMAS**

4. Mokyklos 2019–2020 ir 2020–2021 mokslo metų pradinio ugdymo planas (toliau – Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

5. Mokykla, rengdama Mokyklos ugdymo planą remiasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo procese informacija, mokyklos įsivertinimo ir išorės vertinimo duomenimis.

6.Mokyklos pradinio ugdymo planą (toliau – Ugdymo planas) rengia direktoriaus sudaryta darbo grupė (2019 m. gegužės 24 d. įsakymas Nr. V-43).

7. Mokykla rengia 2019-2020 ir 2020-2021 mokslo metų Ugdymo planą pradinio ugdymo programai įgyvendinti.

8. Mokyklos ugdymo planą iki ugdymo proceso pradžios tvirtina mokyklos direktorius, projektas derinamas su mokyklos taryba, savivaldybės vykdomąja institucija ar jos įgaliotu asmeniu.

9. Mokyklos ugdymo plane įteisinami mokyklos bendruomenės susitarimai dėl:

9.1. prioritetinių ugdymo tikslų ir uždavinių 2019-2020 ir 2020-2021 mokslo metams:

9.1.1. 2019 – 2020 m.m. tikslai ir uždaviniai:

1.Skatinti mokinių motyvaciją per bendrųjų kompetencijų ugdymą :

1.1 Stiprinti mokėjimo mokytis kompetenciją.

1.2 Stiprinti komunikavimo, iniciatyvumo ir kūrybingumo kompetencijas.

1.3 Stiprinti pažinimo, socialinę ir asmeninę kompetencijas.

2.Stiprinti bendruomenės narių bendradarbiavimą, gerinant mokyklos mikroklimatą .

2.1Tobulinti bendruomenės narių tarpusavio santykius.

2.2 Tobulinti ryšius su tėvais.

9.1.2.2019 – 2020 m.m. tikslai ir uždaviniai iškeliami remiantis 2018-2019 m.m. mokyklos veiklos kokybės įsivertinimo rezultatais.

9.2. Mokslo metai skirstomi pusmečiais.

9.2.1. 2019-2020 mokslo metams:

|  |  |
| --- | --- |
| Pirmas pusmetis | 2019 m. rugsėjo 2 d. – 2020 m sausio 31 d. |
| Antras pusmetis | 2020 m. vasario 3 d. – birželio 05 d. |

9.2.2. 2020-2021 mokslo metams:

|  |  |
| --- | --- |
| Pirmas pusmetis | 2020 m. rugsėjo 1 d. – 2021 m sausio 31 d. |
| Antras pusmetis | 2021 m. vasario 1 d. – birželio 04 d. |

9.3. Bendrajai programai įgyvendinti skiriamų ugdymo valandų paskirstymo variantų, numatytų Bendrojo ugdymo plano 23 punkte, pasirinkimo, ugdymo valandų konkrečiai klasei paskirstymo (Mokyklos ugdymo plano 20 punktas);

9.4.Mokykla formuoja dalykinio ugdymo turinį, mokymosi organizavimo forma – pamoka;

9.5.Pradinio ugdymo dalykų programa įgyvendinama:

9.5.1. ugdymo turinys ir mokymosi pasiekimai planuojami ilgalaikiuose planuose, kurie rengiami 1 mokslo metams;

9.5.2. ilgalaikius ugdymo planus, neformaliojo ugdymo programas mokytojai parengia iki ugdymo proceso pradžios, parengtus planus bei programas aprobuoja pradinių klasių metodinė grupė, derina direktorius;

9.5.3. ilgalaikių planų ir neformaliojo ugdymo programų rengimo tvarką nustato pradinių klasių mokytojų metodinė grupė. Neformaliojo ugdymo programas tvirtina mokyklos direktorius.

9.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus ;

9.7. bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo (Mokyklos ugdymo plano IV skyrius) ;

9.8. mokslo metų eigoje skiriama švietimo pagalba mokiniui ir mokytojui (mokytojai, kolegos, logopedas, Biržų švietimo pagalbos specialistai);

9.9. ugdymo valandos, skiriamos mokinių ugdymo poreikiams tenkinti, kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais mokyklos pastebėtais mokymosi pagalbos poreikio atvejais;

9.10. jungtinei klasei skiriamų valandų skaičiaus, jungtinės klasės veiklos organizavimo (Mokyklos ugdymo plano Šeštasis skirsnis );

9.11. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

9.12. mokinių ugdymo pasiekimų ir pažangos vertinimo metodikos ir tvarkos;

9.13. pradinių klasių mokytojų metodinėje grupėje aptariamos BUP ir remiantis jomis bei mokinių pasiekimais parenkami vadovėliai ir kitos mokymo(si) priemonės;

9.14. pažintinės ir kultūrinės veiklos organizavimo (Mokyklos ugdymo plano 28.5 punktas);

9.15. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse (Mokyklos ugdymo plano Penktasis skirsnis );

9.16. prevencinių ir kitų ugdymo programų pasirinkimo ir jų įgyvendinimo (Mokyklos ugdymo plano Trečiasis skirsnis );

9.17**.** bendradarbiavimas su mokyklos-daugiafunkcio centro bendruomenės nariais:

Tikslas: Stiprinti bendruomenės narių bendradarbiavimą gerinant mokyklos mikroklimatą.

Formos: individualūs pokalbiai, konsultacinės valandos tėvams, klasės tėvų susirinkimai, tėvų švietimas, bendros išvykos.

9.18. bendradarbiavimo su kitomis švietimo įstaigomis, Kratiškių kaimo bendruomene, kaimo kultūros namais ir biblioteka :

Tikslas: Stiprinti bendravimą ir bendradarbiavimą su kaimo bendruomene.

Formos: bendri renginiai, parodos, išvykos.

10. Mokykla, atsiradus Ugdymo plane nenumatytiems atvejams, gali koreguoti Ugdymo plano įgyvendinimą priklausomai nuo mokymo lėšų, išlaikydama privalomų pamokų skaičių dalykų programoms įgyvendinti ir privalomų pamokų skaičių mokiniui.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

11. Mokslo metai: 2019-2020 mokslo metai prasideda 2019 m. rugsėjo 2 d., baigiasi 2020 m. rugpjūčio 31 d. Ugdymo procesas prasideda 2019 m. rugsėjo 2 d., baigiasi 2020 m. birželio 5 d. Ugdymo proceso trukmė -175 ugdymo dienos.

12.Mokslo metai:2020-2021 mokslo metai prasideda 2020 m. rugsėjo 1 d., baigiasi 2021 m. rugpjūčio 31 d. Ugdymo procesas prasideda 2020m. rugsėjo 1 d., baigiasi 2021 m. birželio 4 d. Ugdymo proceso trukmė -175 d.

13. Mokiniams skiriamos atostogos:

13.1.Mokinių atostogų trukmė kalendorinėmis dienomis 2019-2020 mokslo metams:

|  |  |
| --- | --- |
| Rudens | 2019-10-28-2019-10-31 |
| Žiemos (Kalėdų) | 2019-12-23-2020-01-03 |
| Žiemos | 2020-02-17-2020-02-21 |
| Pavasario (Velykų) | 2020-04-14-2020-04-17 |
| Vasaros | 2020-06-06 – 2018-08-31 |

13.2 Mokinių atostogų trukmė kalendorinėmis dienomis 2020-2021 mokslo metams:

|  |  |
| --- | --- |
| Rudens | 2020-10-26-2020-10-30 |
| Žiemos (Kalėdų) | 2020-12-23-2021-01-05 |
| Žiemos | 2021-02-15-2021-02-19 |
| Pavasario (Velykų) | 2021-04-06-2021-04-09 |
| Vasaros | 2021-06-05-2021-08-31 |

14. Mokykla 10 ugdymo dienų skiria pažintinei- kultūrinei veiklai:

14.1. 2019-2020 mokslo metais:

|  |  |
| --- | --- |
| Veiklos pavadinimas | Laikas |
| “Mokslo ir žinių šventė | Rugsėjis |
| Keliauk.Pažink. (pažintinė ekskursija) | Rugsėjis |
| Obuoliukų šventė | Spalis |
| Būsiu ūkininkas | Spalis |
| Mano vardo istorija | Lapkritis |
| Angelo žinia | Gruodis |
| Apkabink Laisvę | Vasaris |
| Tau mano , mamyte | Gegužė |
| Keliauju po Lietuvą (pažintinė ekskursija) | Gegužė |
| Sveika,vasarėle | Birželis |

14.2.Vykstant į pažintines ekskursijas, kurių trukmė yra ilgesnė negu ugdomoji diena, atitinkamai trumpinami mokslo metai. 2019-2020 mokslo metais ugdymo procesas trumpinamas 2 dienomis.

14.3.2020-2021 mokslo metais pažintinei-kultūrinei veiklai dienos skiriamos atsižvelgiant į 2019-2020 m.m.iškeltus ugdymo tikslus.

15. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Ugdymo procesas atvykusiems į mokyklą mokiniams vykdomas. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus higienos normas ugdymo procesas koreguojamas ir organizuojamas kitose erdvėse. Mokyklos direktorius, priima sprendimus dėl ugdymo proceso koregavimo, apie priimtus sprendimus informuoja mokyklos tarybą, savininko teises ir pareigas įgyvendinančią instituciją ar jos įgaliotą asmenį.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

16.Bendroji programa įgyvendinama, vadovaujantis joje nustatytomis ugdymo turinio ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

17**.** Formuojant mokyklos ugdymo turinį: planuojant mokyklos mokinių pasiekimus, numatant ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų testus mokykloje rezultatus ir rekomendacijas dėl mokinių pasiekimų gerinimo.

18. Bendrajai programai ir neformaliojo švietimo programoms įgyvendinti:

18.1. 2019-2020 m. m. skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |
| --- | --- |
| Dalykai | 1–4 klasėms skiriamos ugdymo valandos |
| Dorinis ugdymas (tikyba arba etika) | 140 |
| Lietuvių kalba (gimtoji) | 1015 |
| Užsienio kalba | 210 |
| Matematika | 630 |
| Pasaulio pažinimas | 280 |
| Dailė ir technologijos | 280 |
| Muzika | 280 |
| Kūno kultūra | 420 |
| Valandos, skiriamos mokinių ugdymo(si) poreikiams tenkinti | 175 |
| Iš viso Bendrajai ugdymo programai įgyvendinti | 3255 |
| Neformaliojo švietimo valandos | 280 |

18.2. 2020-2021 m.m. skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |
| --- | --- |
| Dalykai | 1–4 klasėms skiriamos ugdymo valandos |
| Dorinis ugdymas (tikyba arba etika) | 140 |
| Lietuvių kalba (gimtoji) | 1015 |
| Užsienio kalba | 210 |
| Matematika | 630 |
| Pasaulio pažinimas | 280 |
| Dailė ir technologijos | 280 |
| Muzika | 280 |
| Kūno kultūra | 420 |
| Valandos, skiriamos mokinių ugdymo(si) poreikiams tenkinti | 175 |
| Iš viso Bendrajai ugdymo programai įgyvendinti | 3255 |
| Neformaliojo švietimo valandos | 280 |

19.Atsižvelgusi į mokinių ugdymosi poreikius, mokykla gali koreguoti bendrą ugdymo dalykų ir atskiriems dalykams skiriamų valandų skaičių.

20. Bendrosios programos ugdymo dalykams skiriamos ugdymo valandos per savaitę:

20.1. 2019-2020 m.m.:

|  |  |  |  |  |  |
| --- | --- | --- | --- | --- | --- |
| **Dalykai** | **Dalyko savaitinių pamokų skaičius** | | | | |
| **1/4 klasė** |  | **2/3 klasė** |  | **Pradinio ugdymo programa (1-4 klasės)** |
| Dorinis ugdymas (tikyba ar etika) | 2 | | 2 | | 4 |
| Kalbos: | | | | | |
| Lietuvių kalba (gimtoji) | 8 (7-4 kl.) | | 7 | | 29 |
| Užsienio kalba (anglų) | - | 2 | 2 | | 6 |
| Matematika | 4 | | 5 | | 18 |
| Pasaulio pažinimas | 2 | | 2 | | 8 |
| Dailė ir technologijos | 2 | | 2 | | 8 |
| Muzika | 2 | | 2 | | 8 |
| Kūno kultūra | 3 | | 3 | | 12 |
| **Iš viso** | **22** | **23** | **24** | **24** | **92** |
| Privalomų ugdymo valandų skaičius mokiniui | 22 | 23 | 23 | 24 | 92 |
| Valandos, skiriamos mokinių ugdymo(si) poreikiams tenkinti | 1 | 1 | 1 | 2 | 5 |
| Iš viso |  |  |  |  | 97 |
| Neformalusis ugdymas | 2 | 2 | 2 | 2 | 8 |

20.2. 2020-2021 m.m. :

|  |  |  |  |  |  |
| --- | --- | --- | --- | --- | --- |
| **Dalykai** | **Dalyko savaitinių pamokų skaičius** | | | | |
| **1/2 klasė** |  | **3/4 klasė** |  | **Pradinio ugdymo programa (1-4 klasės)** |
| Dorinis ugdymas (tikyba ar etika) | 2 | | 2 | | 4 |
| Kalbos: | | | | | |
| Lietuvių kalba (gimtoji) | 8 (7-2 kl.) | | 7 | | 29 |
| Užsienio kalba (anglų) | - | 2 | 2 | | 6 |
| Matematika | 4 (1 kl.) /5 | | 5 / 4 ( 4 kl.) | | 18 |
| Pasaulio pažinimas | 2 | | 2 | | 8 |
| Dailė ir technologijos | 2 | | 2 | | 8 |
| Muzika | 2 | | 2 | | 8 |
| Kūno kultūra | 3 | | 3 | | 12 |
| **Iš viso** | **22** | **24** | **23** | **24** | **92** |
| Privalomų ugdymo valandų skaičius mokiniui | 22 | 23 | 23 | 24 | 92 |
| Valandos, skiriamos mokinių ugdymo(si) poreikiams tenkinti | 1 | 1 | 2 | 1 | 5 |
| Iš viso |  |  |  |  | 97 |
| Neformalusis ugdymas | 2 | 2 | 2 | 2 | 8 |

21. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Valandos naudojamos:

21.1.individualiam darbui su mokiniu(-iais), kuriam (-iems) reikalinga specialioji pedagoginė pagalba ( nedidinant mokiniui privalomų ugdymo valandų skaičiaus per savaitę);

21.2. individualioms ir grupinėms konsultacijoms, mokymosi pagalbai teikti;

21.3. projektinei, kūrybinei ir kitai vaiko ugdomajai veiklai, padedančiai siekti Bendrosios programos tikslų;

21.4. mokyklos pasirinktoms prevencinėms ir kitoms programoms įgyvendinti.

22.Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, neformaliojo švietimo programoms įgyvendinti skiriamos ugdymo valandos, dalyko, kuriam mokyti klasė dalijama į grupes, ugdymo valandos.

23. Klasės dalijamos į grupes kai doriniam ugdymui, tos pačios klasės mokinių tėvai (globėjai) mokiniams yra parinkę tikybą ar etiką.

24.Laikinosios grupės sudaromos atsižvelgiant į turimas mokymo lėšas, nustatomas minimalus mokinių skaičius grupėje. Joje turėtų ugdytis ne daugiau kaip 10 mokinių. Mokinių laikinosios grupės sudaromos:

24.1.grupinėms konsultacijoms, mokymo pagalbai teikti ar kitai ugdymo veiklai, kuria siekiama spręsti mokyklai aktualias ugdymo problemas;

24.2.specialiajai pedagoginei pagalbai teikti.

25.Bendrosios programos tikslų gali būti siekiama ugdymo turinį formuojant pagal dalykus arba integravus atskirų ar visų ugdymo dalykų programas.

26.Formuojant integralų ugdymo turinį, mokytojas:

26.1. renkasi integruoto ugdymo laikotarpį;

26.1.1. integruota ugdymo diena;

26.1.2. integruota ugdymo savaitė.

26.2. numato integracinius/ jungiamuosius ugdymo turinio elementus (Bendrojoje programoje numatytus ugdymo(si) pasiekimus, kompetencijas, aktualias temas, problemas, mokytojo iškeltus ugdymo tikslus).

26.3. pasirenka įvairius ugdymo turinio integravimo būdus, kai integruojami visi ar keli Bendrosios programos ugdymo dalykai;

26.4. derina Bendrosios programos ir neformaliojo švietimo programų turinį, kuriant integralų pradinio ugdymo turinį;

26.5. planuojant ugdymo laiką išlaikomas metams klasei ugdymo dalykams skiriamas ugdymo valandas, nurodytas Bendrojo ugdymo plano 21 punkte.

27.Ugdymo procesas organizuojamas:

27.1. Pamokos prasideda 8.50 val.

27.2. Pamokos trukmė 1 klasėje – 35 minutės, 2-4 klasėse – 45 minutės, per dieną ne daugiau kaip 5 pamokos.

27.3. Pamokų laikas:

1 klasėje 2-4 klasėse

1. 8.50-9.25 1. 8.50-9.35

2. 9.45- 10.20 2. 9.45- 10.30

3. 10.50- 11.25 3. 10.50-11.35

4. 11.55 – 12.30 4. 11.55-12.40

5. 12.50-13.25 5. 12.50 – 13.35

27.4. Ugdomoji veikla (derinant formaliojo ir neformaliojo švietimo programų turinį) per dieną 1 klasėje trunka ilgiau nei 5 ugdymo valandas, 2–4 klasėse – 6 valandas.

27.5. Mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veikla yra privaloma, sudėtinė ugdymo proceso veiklos dalis. Mokykla šiai veiklai skiria 10 pamokų atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių. Veikla siejama ne tik su mokyklos ugdymo tikslais, bet ir su mokinių mokymosi poreikiais. Ši veikla organizuojama ne tik mokykloje, bet ir kitose aplinkose (nurodyta plano 14 punkte).

28. Ugdymą organizuojant tiek pamoka, tiek kitomis mokymosi organizavimo formomis, gali būti įgyvendinamas ir dalykų programų, ir integruoto ugdymo turinys.

29.Ugdymo procesas gali būti organizuojamas ne tik mokykloje, bet ir už jos ribų.

30. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ**

**PROGRAMŲ ĮGYVENDINIMAS**

31. Ugdymo sričių/ ugdymo dalykų programų įgyvendinimas:

31.1. Dorinis ugdymas:

31.1.1. tėvai (globėjai) parenka mokiniui vieną iš dorinio ugdymo dalykų – etiką arba tradicinės religinės bendruomenės tikybą;

31.1.2. mokykloje nesusidarius mokinių grupei etikai ar tikybai mokytis, sudaroma laikinoji grupė iš gretutinių klasių mokinių;

31.1.3. dalyką mokinys gali keisti kiekvienais mokslo metais, jo tėvams (globėjams) parašius prašymą.

31.2. Kalbinis ugdymas:

31.2.1**.**siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas: naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus.

31.3. pirmosios užsienio kalbos mokymas:

31.3.1. pirmosios užsienio (anglų) kalbos mokoma antraisiais- ketvirtaisiais pradinio ugdymo programos metais;

31.3.2. užsienio kalbai mokyti skiriama po dvi pamokas per savaitę.

31.4. Socialinis ir gamtamokslinis ugdymas:

31.4.1.gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Sudaromos sąlygas ugdyti(is) praktinius gamtamokslinius gebėjimus.

31.4.2. socialiniams gebėjimams ugdytis skiriama 1/4 pasaulio pažinimo dalyko laiko ugdymo procesą organizuojant socialinės, kultūrinės aplinkos pažinimui palankioje aplinkoje.

31.5. Matematinis ugdymas:

31.5.1. matematinis ugdymas organizuojamas vadovautis ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS, nacionalinių mokinių pasiekimų patikrinimų rezultatais ir rekomendacijomis, naudojamos informacinės komunikacinės technologijos, skaitmeninės mokomosios priemonės.

31.6. Fizinis ugdymas:

31.6.1. mokiniams, sudaromos sąlygos lankyti ne mažiau kaip 105 fizinio ugdymo pamokas per metus (3 pamokos per savaitę);

31.6.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

31.6.3. parengiamosios fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį. Neskiriama ir neatliekama pratimų, galinčių skatinti ligų paūmėjimą.

31.6.4. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos (11.35-11.55).

31.7 Meninis ugdymas:

31.7.1 Mokiniai, besimokantys dailės, šokio, muzikos, menų mokyklose, sportinės krypties neformaliojo švietimo įstaigose, nuo atitinkamo privalomojo dalyko savaitinių pamokų lankymo neatleidžiami.

31.7.2. technologiniam ugdymui skiriama pusė dailės ir technologijų dalykui skiriamo laiko. (Bendrojo plano 20 punktas).

32. Integruojamųjų, prevencinių ir kitų ugdymo programų įgyvendinimas:

32.1. Į Bendrosios programos ugdymo dalykų programų turinį integruojama:

32.1.1. Bendrųjų kompetencijų ir gyvenimo įgūdžių ugdymo integruojamųjų programų - Mokėjimo mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos respublikos švietimo ir mokslo ministro 2008 m. rugpjūčio 26 d. Įsakymo Nr. ISAK – 2433 „Dėl Pradinio„Dėl Pradinio ir pagrindinio ugdymo bendrųjų programų patirtinimo“ 11 priedas „Bendrųjų kompetencijų ir gyvenimo įgūdžių ugdymas“). Šios programos atskirai nevykdomos, jos yra integruotos į Bendrosios programos turinį;

321.2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa integruojama į kitų dalykų turinį ir neformalujį švietimą,

32.1.3. socialinius emocinius įgūdžius lavinanti bei smurto prevencijos programa „Antras žingsnis“;

32.1.4. etninės kultūros ugdymo turinys integruojamas į neformalųjį švietimą;

32.1.5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

32.1.6**.** Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ integruojama į ugdymo turinį.

**.**

**KETVIRTAS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

33. Mokinių pasiekimai ir pažanga vertinami vadovaujantis Lietuvis Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą ir Bendrąja programa.

34. Mokytojas planuoja mokinių ugdymosi pasiekimus ir vertinimą, vadovaudamasis Mokyklos mokinių pažangos ir pasiekimų vertinimo tvarkos aprašu (direktoriaus 2016 m. gruodžio 22 d. įsakymu Nr. V-139). Planuodamas 1 klasės mokinių pasiekimus ir vertinimą mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus (jei mokinys lankė priešmokyklinę grupę).

35. Vertinant mokinių pažangą ir pasiekimus taikomas formuojamasis, diagnostinis ir apibendrinamasis vertinimas:

35.1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes;

35.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;

35.2.1. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

35.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai, ir pan.);

35.2.3. informacija apie mokinių mokymosi pasiekimus kaupiama vertinimo aplankuose, elektroniniame dienyne;

35.3. apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

35.3.1. elektoniniame dienyne:

35.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

35.3.1.2 . dorinio ugdymo pasiekimai fiksuojami įrašant „padaryta pažanga“ ar „nepadaryta pažanga“ (pp, np.);

35.3.1.3. mokinių, besimokančių pagal individualizuotas programas, pasiekimai fiksuojami įrašant „padaryta pažanga“ ar „nepadaryta pažanga“ (pp., np.);

35.3.2. baigus pradinio ugdymo programą rengiamas Pradinio ugdymo programos baigimo pasiekimų ir pažangos vertinimo aprašas (direktoriaus 2012 m. birželio 12 d. įsakymu Nr. V- 182), jis perduodamas mokyklai, kurioje mokinys mokysis pagal pagrindinio ugdymo programą. Išduodami pradinio išsilavinimo pažymėjimai.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

36. Neformaliojo vaikų švietimo veikla yra skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę veiklą.

37. Neformaliajam švietimui 1–4 klasėms Bendrojo ugdymo plano 21 punkte numatomas valandų skaičius per metus. Šios valandos naudojamos:

|  |  |
| --- | --- |
| Veiklos pavadinimas | Klasė |
| „Čiauškučiai“ | 1-4 |
| „Teatriukas“ | 1-4 |
| „Judrus ir sveikas“ | 1-4 |

38. Mokykla kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas.

39. Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“. Gali būti rengiamos ir siūlomos neformaliojo švietimo ugdymo programos, parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimų plėtojimo, gamtamokslinio tyrinėjimo, pažinimo ir pan.).

40. Neformalusis vaikų švietimas organizuojamas ne tik mokykloje, bet ir už jos ribų, planuojamas veiklų intensyvumas, periodiškumas, trukmė, išlaikant klasei Bendrojo ugdymo plano 20

punkte numatytą valandų skaičių per metus.

41. Neformaliojo švietimo grupės mokinių skaičius turi būti ne mažesnis kaip 7 mokiniai. Mokinių grupės sudėtis mokslo metų bėgyje gali kisti.

**ŠEŠTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

42. Mokykla, mokslo metams jungia klases:

|  |  |
| --- | --- |
| Mokslo metai | Klasės |
| 2019 – 2020 | 1/4 |
|  | 2/3 |
| 2020 – 2021 | 1/2 |
|  | 3/4 |

43. Jungtiniam klasių komplektui skiriama iki 30 valandų per savaitę. Kiekvienam jungtinės klasės komplektui skiriamos 2 neformaliojo švietimo valandos, 2 valandos mokinių ugdymo(si) poreikiams tenkinti. Šios valandos įeina į 30 valandų skaičių, skiriamų vienam jungtinės klasės komplektui.

44. Jungtinėms klasėms ilgalaikiai planai ( dailei, technologijoms, kūno kultūrai, muzikai, doriniam ugdymui) rašomi bendri abiejų klasių koncentrams. Kitų dalykų ilgalaikiai planai rašomi atskirai klasių koncentrams derinant su BP.

**SEPTINTASIS SKIRSNIS**

**MOKINIŲ UGDYMO NAMIE ORGANIZAVIMAS**

45. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

46. Mokinių, dėl ligos ar patologinės būklės negalinčių mokytis mokykloje, mokymas namie nustatomas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

46.1. Bendroji programa įgyvendinama ugdymą organizuojant pagal atskirus ugdymo dalykus ar integruojant ugdymo dalykų turinį;

46.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato pamokų ar ugdomųjų veiklų tvarkaraštį);

46.3 mokinys gydytojo leidimu dalį pamokų gali lankyti mokykloje. Šios pamokos įrašomos į mokinio individualų ugdymo planą;

46.4. namie savarankišku mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

**AŠTUNTAS**  **SKIRSNIS**

**LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

47. Mokykla, atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

47.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais ;

47.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

47.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

47.4. informuoja valstybinės mokyklos (biudžetinės įstaigos) savininko teises ir pareigas įgyvendinančią instituciją, savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį, valstybinės ir savivaldybės mokyklos (viešosios įstaigos) savininką;

47.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą dalį laiko intensyviai mokytis lietuvių kalbos:

47.5.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane gali būti numatytas pamokų skaičiaus perskirstomas tarp atskirų dalykų;

47.5.2 numato mokinio apytikrę adaptacinio laikotarpio trukmę, mokyklos teikiamos pagalbos formas ir būdus; mokyklos, mokinio ir tėvų įsipareigojimus. Pagalbos teikimas gali būti numatomas kelerių metų laikotarpiui;

47.5.3. nuolat bendradarbiauja su mokinio tėvais (globėjais) ar teisėtais mokinio atstovais ir teikia informaciją apie mokinio mokymąsi, daromą pažangą;

47.5.4. siūlo neformaliojo vaikų švietimo veiklas, atliepiančias besimokančiojo poreikius.

48. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama pamokų iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ) UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

49. Mokykla, rengdama mokyklos/klasės ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, šio skyriaus nuostatomis ir kitomis, mokyklai aktualiomis, Bendrojo ugdymo plano nuostatomis.

50. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

51. Organizuodama specialiųjų ugdymosi poreikių turinčių mokinių ugdymą, mokykla atsižvelgia į:

51.1. mokinių specialiuosius ugdymosi poreikius, jų lygį (nedideli, vidutiniai, dideli, labai dideli);

51.2. mokyklos ir tėvų (globėjų) įsipareigojimus, įteisintus mokymo sutartyje;

51.3. ugdymo programą (Bendrąją programą ar pradinio ugdymo individualizuotą programą);

51.4. mokymosi ir švietimo pagalbos reikmes;

51.5. ugdymosi erdves.

**ANTRASIS** **SKIRSNIS**

**INDIVIDUALAUS** **UGDYMO** **PLANO** **RENGIMAS**

52. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

53.Mokykla, rengdama individualų ugdymo planą:

53.1. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

53.2. per mokslo metus, mokyklos Vaiko gerovės komisijai ar pedagoginei psichologinei tarnybai įvertinus ir rekomendavus, gali keisti specialiųjų pamokų, pratybų ir individualiai pagalbai skiriamų valandų skaičių;

53.3. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;

ugdydama specialiųjų poreikių mokinius.

54.Mokiniams, turintiems kalbėjimo ir kalbos sutrikimą, mokykla skiria individualioms ir grupinėms pratyboms 1–4 klasėse po 1 ugdymo valandą kiekvienam mokiniui per savaitę.

**TREČIAS SKIRSNIS**

**ŠVIETIMO PAGALBOS ( PSICHOLOGINĖS, SPECIALIOSIOS PEDAGOGINĖS,**

**SOCIALINĖS PEDAGOGINĖS IR SPECIALIOSIOS) TEIKIMAS**

55. Švietimo pagalbos, teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birželio 15 d. įsakymu Nr. ISAK-941 „Dėl Socialinės pedagoginės pagalbos teikimo tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

56. Mokiniams, turintiems specialiųjų ugdymosi poreikių, pagalbą teikia logopedė, mokytojai.

SUDERINTA

Mokyklos tarybos

2019 m. birželio 26 d.

protokolo Nr. N-1, nutarimu Nr.1